stanford-oval/wikipedia huggingface dataset:
בללייקה (שיר)
הערות שוליים

↑  בללייקה, באתר "פזמונט"
↑  אורי שצ'יגובסקי, 1984: עוד יישמע שירי בארץ ישראל, באתר ישראל היום, 22 באפריל 2019
1 2  אלעד בילו, קובי אשרת: "מוזיקאי בלי חוקים", באתר כלכליסט, 13 באוקטובר 2016
↑  מקור אחר מציין כי שמעון פרס הוא זה שהזמין את כתיבת השיר.
↑  ynet, מוזיקה נשארת: ירדנה ארזי חוגגת 60, באתר ynet, 25 בספטמבר 2011
↑  דודי פטימר, ‏המתכון להצלחה, הסיפורים והטיפים: נציגי ישראל לאירוויזיון במפגש נוסטלגי, באתר מעריב אונליין, 9 במאי 2019
↑  מתוך דף למורה של משרד החינוך
↑  בללייקה - השיר ומשמעותו, בעריכת ענת זלמנסון-קוזניצוב, שַׁלַּח אֶת עַמִּי, נתיב (לשכת הקשר)
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz release group: cc85f145-79a5-41e8-9762-189bc8884fc9  MusicBrainz work: 6b8cb0a5-cf6d-40de-8f16-fbe48bbf4fa6
בלם (עיר)

בלם (בפורטוגזית: Belém) היא עיר הבירה והעיר הגדולה ביותר במדינת פארה שבברזיל. העיר שוכנת סמוך לגדה הדרומית של הדלתא של האמזונאס, על גדות הנחלים גואמה (Guama) וגואג'רה (Guajara) בקרבת האוקיינוס האטלנטי. בשטח המטרופוליטני של העיר יחד עם הפרוורים (אננינדאואה ומריטובה) חיים יותר משני מיליון תושבים. העיר היא נקודת כניסה לאמזונאס, ויחד עם מנאוס, העיר החשובה ביותר באזור מדינת האמזונאס בברזיל. בלם ידועה גם כ"עיר עצי המנגו" (בפורטוגזית: Cidade das mangueiras) לאור כמות עצי המנגו המצויים בעיר.
ברזילאים מתייחסים לרוב אל העיר כאל "בלם של פארה" (Belém do Pará) ולא רק כ"בלם" על מנת להבדיל אותה מבית לחם שבארץ ישראל (בפורטוגזית בית לחם נקראת Belém), שעל שמה היא נקראת.
היסטוריה

אזור בלם היה מאוכלס במקור על ידי אינדיאנים משבט הטופינאמבה.
העיר נוסדה ב-12 בינואר 1616 על ידי קפטן פרנסיסקו קלדרס דקסטלו ברנקו (Francisco Caldeiras Castelo Branco), שנשלח לאזור על ידי הכתר הפורטוגלי על מנת להגן על האזור מפני המאמצים הקולוניאליסטים של צרפת, הולנד ובריטניה. למטרה זאת, קפטן ברנקו בנה מבצר בשם "פרזפיו" (Forte do Presépio).
בהתחלה, העיר נקראה בשם "פליז לוסיטניה" (Feliz Lusitânia), אך מאוחר יותר החליפו את שמה ל-"סנטה מריה דו גראו פרה" (Santa Maria do Grão Pará) וכן ל-"סנטה מריה די בלם דו גראו פרה" (Santa Maria de Belém do Grão Pará), ולבסוף קיבלה את שמה הנוכחי בלם.
מרוחקת משאר המדינה, וקשורה מאוד לפורטוגל, בלם אישרה את עצמאות ברזיל באוגוסט 1823, כמעט שנה לאחר ההצהרה עצמה.
בשנת 1835 אוכלוסיית העיר מנתה כ-13,000 איש, והתפשטה בצורת רשת למרחק קטן מאוד מגדות נהר האמזונאס. על גבעה קטנה המשקיפה על הנמל המרכזי ועל כל העיר, נצב מעוז קולוניאליסטי פורטוגלי וכן סוללת תותחי חוף.
עקב הגידול הרב בביקוש לגומי החל מסוף המאה ה-19 ותחילת המאה ה-20, בלם הפכה לעיר חשובה מאוד. במהלך תקופה זאת  נבנו בעיר בניינים חשובים רבים, ביניהם ארמון "לאורו סודרה" (Palácio Lauro Sodré), קולג' "גנטיל ביטנקורט" (Colégio Gentil Bitencourt), תיאטרון "דה פאז" (Teatro da Paz), ארמון "אנטוניו למוס" (Palácio Antônio Lemos) וכן שוק "ור-או-פזו" (Ver-o-Peso).
מאז שנגנבו עצי פיקוס הגומי מברזיל, ונשתלו בהודו, ירד ערך מחירו של הגומי, ואיתו הכלכלה של בלם. הפיכתה של מנאוס לאזור פטור ממכס, פגעה אף היא בכלכלה של בלם. מאז שנות החמישים של המאה העשרים, בלם נותרה עיר בעלת חשיבות משנית בכלכלה ובתרבות הברזילאית.
כלכלה

כיום, עיקר הכלכלה של בלם מושתת על יצוא עץ ומוצריו, בנוסף למתן שירותים תעשיות המתפתחות בפארה. מתן השירותים מתבטא בעיקר במסחר במכונות ובציוד יצור, כתחנה לוגיסטית מקשרת בין יתר ברזיל לאגן האמזונס. היצוא מתבצע דרך שני נמלים: נמל בלם, ופורטו דה וילה דוס קונדס, המרוחק כ- 100 קילומטרים מבלם. הנמל בבלם הוא נמל של מים רדודים, ולכן המגמה היא לייצא שלא דרך נמל בלם.
כיום העיר נחשבת לעיר העשירית בגודלה בברזיל.
ערים תאומות

הרשות הפלסטינית בית לחם, הרשות הפלסטינית
פורטוגל אוויירו, פורטוגל
ברזיל קמפינאס, סאו פאולו, ברזיל
ברזיל גויאניה, גויאס, ברזיל
ברזיל מנאוס, אמזונאס, ברזיל
צרפת פור-דה-פראנס, מרטיניק, צרפת
הרפובליקה העממית של סין נאניאנג (אנ'), חנאן, הרפובליקה העממית של סין
נמל בלם
בני ונדט

בני ונדט (בשוודית: Benny Wendt, נולד ב-4 בנובמבר 1950 בנורשפין שבשוודיה) הוא כדורגלן עבר שוודי ששיחק בעמדת החלוץ, בעיקר בקייזרסלאוטרן וסטנדרד לייז'. לונדט 20 הופעות במדי נבחרת שוודיה, עמה השתתף במונדיאל 1978.
קריירת מועדונים

ונדט החל את הקריירה בנורשפין מליגת העל השוודית בשנת 1969. ונדט שיחק במועדון השוודי בהצלחה, ובקיץ 1975 חתם בפ.צ. קלן מהבונדסליגה. ונדט לא הצליח להשתלב היטב בהתקפת הקבוצה שכללה את הנס להר ודיטר מילר, וערך רק שש הופעות בעונה זו, אותה סיימה קלן במקום הרביעי בבונדסליגה. בתום העונה עבר ונדט לטניס בורוסיה ברלין ששיחקה אז בבונדסליגה. ונדט שיחק עונה אחת בקבוצה זו, והבקיע 20 שערי ליגה, אך לא הצליח למנוע את נשירתה אל הבונדסליגה השנייה.
לאחר ירידת הליגה עם טניס בורוסיה ברלין, חתם ונדט בקייזרסלאוטרן, בה הפך במהרה לשחקן משמעותי, כאשר שיתף פעולה בהתקפה עם קלאוס טופמולר, יוזף פירונג וריינר גאי. בעונתו הראשונה בקבוצה, 1977/78, הבקיע ונדט עשרה שערי ליגה, וסיים עם קייזרסלאוטרן במקום השמיני בליגה. בשתי העונות הבאות, היה ונדט חלק חשוב בקייזרסלאוטרן שסיימה פעמיים ברציפות במקום השלישי בבונדסליגה, כאשר בעונת 1979/80 הבקיע 12 שערי ליגה. עונת 1980/81 הייתה האחרונה של ונדט בקייזרסלאוטרן. בעונה זו הבקיע ונדט שישה שערי ליגה וסיים עם קייזרסלאוטרן במקום הרביעי, והגיע עמה לגמר הגביע הגרמני, בו שיחק 90 דקות בהפסד הקבוצה 3-1 לאיינטרכט פרנקפורט. בתום עונת 1980/81 עזב ונדט את קייזרסלאוטרן לאחר שערך במדיה 116 הופעות והבקיע 35 שערים, וחתם בסטנדרד לייז' הבלגית.
ונדט שיחק שתי עונות בסטנדרד לייז'. בעונתו הראשונה בקבוצה, 1981/82, זכה ונדט עם הקבוצה באליפות ליגת העל הבלגית, והגיע עם הקבוצה לגמר גביע אירופה למחזיקות גביע, בו הפסידה סטנדרד לייז' לברצלונה בתוצאה 2-1. ונדט שיחק בגמר זה 90 דקות. בעונת 1982/83 זכה ונדט עם הקבוצה באליפות נוספת. בקיץ 1983 עזב ונדט את סטנדרד לייז' לאחר שתי עונות, בהן הבקיע 22 שערי ליגה ב-56 הופעות, וחתם בהתאחדות הספורט של חברת סייקו בהונג קונג, שם שיחק עונה אחת. בעונת 1984/85 שיחק ונדט בפרייבורג ששיחקה אז בליגת הבונדסליגה השנייה, במדיה ערך 13 הופעות ליגה והבקיע ארבעה שערים, אך סיים את העונה רק במקום השמיני. בתום עונה זו, פרש ונדט ממשחק פעיל.
קריירה בינלאומית

ונדט ערך את הופעת הבכורה במדי נבחרת שוודיה בשנת 1972. ונדט לא זומן לסגל השוודי למונדיאל 1974, אך זומן למונדיאל 1978, בו פתח בשני משחקים ונכנס כמחליף במשחק אחד בשלב הבתים הראשון, אותו סיימה שוודיה עם נקודה אחת והודחה. במונדיאל זה ערך ונדט את הופעותיו האחרונות במדים הלאומיים, כאשר הוא ערך בסך הכל 20 הופעות והבקיע שער אחד.
תארים

עם סטנדרד לייז':
אליפות ליגת העל הבלגית (2): 1981/82, 1982/83
בני זאבי

| --- | --- |

תמונת הפספורט של בני זאבי, 1965
 לידה:  18 באפריל 1931 ירושלים, פלשתינה (א"י)
 פטירה:  14 בספטמבר 2005 (בגיל 74)
 מקום קבורה:  בית הקברות מורשה 
 מדינה:  ישראל 
 צאצאים:  דרור זאבי 
 השתייכות:  המוסד
 תפקידים בשירות
 סגן ראש המוסד, ראש אגף מבצעים, מפקד אגף המבצעים המיוחדים "קשת", ראש אגף הדרכה, ראש אגף מינהל
 פעולות ומבצעים
 לכידת מרדכי ואנונו, ראו עוד להלן
 
בני זאבי (18 באפריל 1931 – 14 בספטמבר 2005) היה איש קהילת המודיעין הישראלית, מפקד יחידה 504 וסגן ראש "המוסד", שהתפרסם כמי שפיקד על מבצע לכידת מרדכי ואנונו.
ביוגרפיה

זאבי נולד ב-1931 בירושלים בשם בנימין פרקש למשפחה בת ארבעה אחים. הוריו, עלו כצעירים ציוניים-דתיים מטרנסילבניה ב-1924, התגוררו בעיקר בזיכרון משה ובנחלאות. בני למד בבית הספר היסודי חורב עם אחיו דוד זאבי שלימים יהיה מזכ"ל מצודת ביריה. לאחר מכן המשיך את לימודיו בישיבת קול תורה, אך ברח מהישיבה כאשר פרצה מלחמת העצמאות, זייף את תעודת הזהות שלו, הוסיף שנה לגילו והתגייס לצבא. את שרותו הצבאי עשה בסדרה ארוכה של תפקידי מודיעין. בין היתר התמנה לעוזר קמ"ן פיקוד צפון, קצין מודיעין של חטיבת גולני, וקצין מודיעין במבצע סיני, בסוף שנות החמישים הוכשר בערבית ובהפעלת סוכנים, ועבר ליחידה 504. במסגרת תפקידו עסק בין היתר בלוחמת מודיעין ובהברחת יהודים מסוריה ומלבנון.
ב-1964 הושאל ל"מוסד", ונשלח להפעיל סוכנים בלונדון ובפריז. כעבור שנה שוגר לכורדיסטן כדי להקים קשר עם המורדים הכורדים נגד השלטון העיראקי.
ב-1968 חזר לצבא והתמנה למפקד יחידה 504. בתקופת פיקודו גדלה היחידה והכניסה תחת כנפיה את כלל יחידות המודיעין הצבאיות שתחום עיסוקן קשור ליומינט (מודיעין אנושי).
ב-1973, לאחר חציית התעלה במהלך מלחמת יום הכיפורים, התמנה למושל הטריטוריה המצרית שנכבשה על ידי צה"ל ממערב לתעלה ובתפקיד זה סייע לפתור את מצוקותיה היומיומיות של האוכלוסייה המצרית האזרחית שנפגעה במלחמה.
ב-1974 שב ל"מוסד" והיה שותף למרדף אחרי ראשי ארגוני הטרור באירופה לאחר טבח הספורטאים באולימפיאדת מינכן. הוא, שרת בתפקידים מגוונים ביחידות השונות – ראש מוקד אירופה של "צומת", האגף האחראי על גיוס והפעלת סוכנים, מפקד אגף המבצעים המיוחדים "קשת", ראש אגף הדרכה וראש אגף מינהל. ב-1978 התמנה לתפקיד ראש אגף מבצעים וסגן ראש המוסד.
ב-1990 פרש מ"המוסד" ועסק בשליחויות הקשורות לאיתור נעדרי צה"ל, וכן שימש שליח אישי של שר הביטחון משה ארנס לקשר עם הדרוזים ברמת הגולן.
ב-2005 נפטר ממחלת הסרטן. הוא הותיר אחריו ארבעה ילדים. כמה מהם המשיכו את דרכו ושרתו בקהילת המודיעין. בנו הבכור הוא ההיסטוריון פרופסור דרור זאבי מאוניברסיטת בן-גוריון בנגב. בתו אורית ברק ממקימי היישוב הררית בגוש שגב. בנו נדב זאבי, קצין מודיעין אף הוא, איש תקשורת וממייסדי חברת 'אירונאוטיקס', ובתו אדר זאבי עורכת בכירה בהוצאת 'כתר'.
פעולות ומבצעים בהם השתתף

משימות שאותן ביצע זאבי נלמדות בקורסים של "המוסד". בין היתר היה אחראי לקשר ממושך עם מקור מודיעיני, עליו נאמר כי היה המקור הטוב ביותר שהיה אי פעם לישראל. מקצת מהפעולות בהן השתתף:
חוליית אורי אילן - ב-1954 אימן ושיגר חוליית מודיעין שנלכדה על ידי הסורים. בין חברי החוליה היה גם אורי אילן שהתאבד בכלא בדמשק. יתר חברי החוליה הוחזקו בשבי עד ששוחררו.
הקשר עם הכורדים – ב-1965 הוטל עליו להקים את שלוחת "המוסד" בכורדיסטן וליצור את הקשר הראשון עם מוסטפא ברזאני, מנהיג הכורדים. הוא נמנה עם אנשי "המוסד" שאימנו את אנשיו של ברזאני בלחימה מודרנית.
ניירובי – ב-1976 זאבי, יחד עם גדעון עזרא, ניהל מבצע של "המוסד" שבמסגרתו נעצרה חוליה של מחבלים פלסטינים וגרמנים אשר תכננו לפוצץ מטוס נוסעים ישראלי בניירובי שבקניה.
ואנונו – זאבי ארגן ופיקד את מבצע חטיפתו של מרדכי ואנונו ב-1986. בריאיון עיתונאי נדיר, שהעניק לנכדתו במסגרת קורס עיתונאות, סיפר איך אנשיו מצאו את ואנונו בלונדון, איך נשלחה אליו הסוכנת "סינדי", וכן פרטים ידועים אחרים על החטיפה.
הקשר עם הודו – בשלהי שנות ה-80 שימש כראש שלוחת "המוסד" בהודו. הקשרים שטווה והפעילות שלו ושל אנשיו הובילו בסופו של דבר לכינון יחסים דיפלומטיים בין ישראל והודו, ולהעמקת הקשר הצבאי והמדיני בין שתי המדינות.
הערות שוליים

↑  אתר "נשמה"
↑  עמרי אסנהיים, צאלים: הטראומה של סיירת מטכ"ל, אור יהודה: כנרת, זמורה-ביתן, 2012, עמוד 41.
↑  עמרי אסנהיים אמיר תיבון, ‏מתכנן מבצע חיסול סדאם חוסיין בסיור וירטואלי לעיראק, באתר ‏מאקו‏, 8 בנובמבר 2012.
ג'ורג' הנדלי

ג'ורג' הנדלי (באנגלית: George Handley;‏ 29 בפברואר 1752 –  17 בספטמבר 1793) היה פוליטיקאי אמריקאי מג'ורג'יה, שכיהן כמושל ג'ורג'יה ה-21 בשנים 1788–1789.
ביוגרפיה

ג'ורג' הנדלי נולד בשפילד שבאנגליה. ב-1752 הוא היגר לסוואנה שבפרובינציית ג'ורג'יה. במלחמת העצמאות של ארצות הברית הוא לחם בשורות הגדוד הראשון של ג'ורג'יה והתקדם עד דרגת קפטן. בספטמבר 1780 הוא נלקח בשבי.
הנדלי כיהן כמושל ג'ורג'יה מינואר 1788 ועד ינואר 1789, והיה פעיל בניסוח חוקת המדינה. הוא היה חבר הבונים החופשיים.
ג'ורג' הנדלי נפטר ליד אחוזת המטעים ריי הול שליד אוגוסטה ב-17 בספטמבר 1793. מקום קבורתו לא ידוע, אך ככל הנראה הוא נטמן בסוואנה.
ג'ייסון קאפונו

| --- | --- |

קאפונו במיאמי
 לידה:  4 בפברואר 1981 (בן 43) לונג ביץ' שבקליפורניה
 עמדה:  סמול פורוורד
 גובה:  2.03 מטר
 מספר:  28
 מכללה:  UCLA
 דראפט:  בחירה מספר 31, 2003 קליבלנד קאבלירס
 קבוצות כשחקן
 2003—2004   2004—2005   2005—2007   2007—2009   2009—2011   2011—2012   2012—2013:  קליבלנד קאבלירס   שארלוט בובקאטס   מיאמי היט   טורונטו ראפטורס   פילדלפיה 76'  לוס אנג'לס לייקרס   פנאתינייקוס
ג'ייסון אלן קאפונו (באנגלית: Jason Alan Kapono; נולד ב-4 בפברואר 1981) הוא כדורסלן עבר אמריקאי ששיחק בעמדת הסמול פורוורד. פעמיים הוא הוביל את ליגת ה-NBA באחוזים לשלוש נקודות. כמו כן, הוא זכה פעמיים בתחרות השלשות באולסטאר.
ראשית חייו

קאפונו נולד בלונג ביץ' שבקליפורניה לג'ו ולטוני קאפונו. לאחר קריירה מוצלחת בתיכון, נהנה קאפונו גם מהצלחה באוניברסיטת קליפורניה בלוס אנג'לס, שם הוא ממוקם במקום השלישי בצבירת נקודות עם 2,095. הוא היחיד שהוביל את אוניברסיטת קליפורניה בנקודות במשך 4 שנים רצופות. הוא סיים את לימודיו עם תואר בהיסטוריה. בדראפט ה-NBA ‏2003, הוא נבחר על ידי קליבלנד קאבלירס במקום ה-31.
קריירה ב-NBA

בעונתו הראשונה ב-NBA, שיחק קאפונו רק 41 משחקים אף על פי שהוביל את קבוצתו באחוזים לשלוש נקודות (47.7%). בעונתו השנייה, עבר קאפונו לשארלוט בובקאטס לאחר דראפט ההרחבה, ושיפר את ממוצעיו מ-3.5 נקודות למשחק ל-8.5 נקודות למשחק. בעונת 2005/06 החתימו מיאמי היט אותו לאחר שהיה שחקן חופשי. בעונה זו הוא גם זכה באליפות היחידה שלו.
בעונת 2006/07 הוא שיפר משמעותית את ממוצעיו, ואף הוביל את הליגה באחוזים ל-3 נקודות (51.4%), אשר הציבו אותו במקום הרביעי בהיסטוריה באחוזים ל-3 נקודות בעונה. באותה עונה הוא גם זכה בתחרות השלשות של סוף-שבוע האולסטאר ב-NBA, כאשר הביס את דירק נוביצקי וגילברט ארינאס בגמר עם 24 נקודות ובזאת השווה את שיאו של מרק פרייס לכמות נקודות בגמר תחרות השלשות.
קאפונו חזר על הישג זה ב-2008, כאשר קלע בסיבוב האחרון 25 נקודות, שזה שיא כל הזמנים לסיבוב ולסיבוב האחרון. בעונה זו קלע שיא קריירה של 29 נקודות ו-8 ריבאונדים. גם בעונה זאת הוביל את הליגה באחוזים משלוש.
ב-9 ביוני 2009 עבר קאפונו בטרייד לפילדלפיה 76' עבור רג'י אוונס.
ב-9 בדצמבר 2011 חתם בלוס אנג'לס לייקרס, ובמרץ העבירה אותו הקבוצה לצד לוק וולטון לקליבלנד קאבלירס תמורת רמון סשנס וכריסטיאן איינגה (אנ'). כעבור יומיים נופה מסגל הקבוצה.
ב-15 בנובמבר 2015 חתם בפנתנייקוס מליגת העל היוונית בכדורסל ומהיורוליג. עם הקבוצה זכה בגביע היווני בכדורסל, אך הוא בחר לעזוב אותה בתום העונה.
במאי 2014 דיווחה התקשורת על פרישתו של קאפונו ממשחק מקצועני. למרות זאת, הוא חתם על חוזה בגולדן סטייט ווריורס ב-4 באוקטובר באותה שנה, ונופה מסגלה מעט לאחר מכן.
נבחרת לאומית

ב-2001 הוא זכה עם נבחרת ארצות הברית עד גיל 21 באליפות העולם. ב-2008 הוא נבחר להתאמן עם הנבחרת הלאומית בלאס וגאס, כדי לעזור לה לנצח באולימפיאדת בייג'ינג 2008.
חייו האישיים

קאפונו הוא ממוצא הוואי ופורטוגזי. הוא התחתן עם אשלי קליין ויש להם 2 ילדים. אביה של אשתו ואחיה היו שחקני כדורגל בארצות הברית.
שיאים ותארים > תארים

אליפות ה-NBA‏ (2006/07 עם מיאמי)
אלוף תחרות השלשות בשבוע האולסטאר (2007, 2008)
הוביל את הליגה באחוזים מקו השלוש (2007, 2008)
שיאים ותארים > שיאים

שיא נקודות לסיבוב בתחרות השלשות (25)
השחקן היחיד בהיסטוריית ה-NBA שהוביל את הליגה באחוזים מקו השלוש שנתיים רצופות (2007,2008) .
סטטיסטיקות קריירה > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | קליבלנד | 41 | 3 | 10.4 | 0.403 | 0.477 | 0.833 | 1.3 | 0.3 | 0.3 | 0.1 | 3.5 |
| 2004/2005 | שארלוט | 81 | 14 | 18.4 | 0.401 | 0.412 | 0.824 | 2.0 | 0.8 | 0.5 | 0.1 | 8.5 |
| 2005/2006 | מיאמי | 51 | 2 | 13.0 | 0.446 | 0.396 | 0.848 | 1.4 | 0.7 | 0.1 | 0.1 | 4.1 |
| 2006/2007 | מיאמי | 67 | 35 | 26.4 | 0.494 | 0.514 | 0.892 | 2.7 | 1.2 | 0.6 | 0.0 | 10.9 |
| 2007/2008 | טורונטו | 81 | 7 | 18.9 | 0.488 | 0.483 | 0.860 | 1.5 | 0.8 | 0.4 | 0.0 | 7.2 |
| 2008/2009 | טורונטו | 80 | 12 | 22.9 | 0.432 | 0.428 | 0.810 | 2.0 | 1.3 | 0.3 | 0.0 | 8.2 |
| 2009/2010 | פילדלפיה | 57 | 12 | 17.1 | 0.419 | 0.368 | 0.600 | 1.2 | 0.7 | 0.4 | 0.1 | 5.7 |
| 2010/2011 | פילדלפיה | 24 | 2 | 4.7 | 0.250 | 0.125 | 0.500 | 0.5 | 0.2 | 0.1 | 0.0 | 0.7 |
| קריירה |  | 509 | 87 | 17.8 | 0.442 | 0.434 | 0.835 | 1.7 | 0.8 | 0.4 | 0.0 | 6.7 |
הערות שוליים

↑  "Cavaliers Acquire 2012 First Round Pick, Kapono, Walton and Right To Swap 2013 First Round Picks From Lakers". NBA.com. 15 במרץ 2012. נבדק ב-15 במרץ 2012. {{cite web}}:  (עזרה)
↑  "PANATHINAIKOS lands shooter Jason Kapono". euroleague.net. 15 בנובמבר 2012. אורכב מ-המקור ב-16 בנובמבר 2012. {{cite web}}:  (עזרה)
↑  Jason Kapono retires at 33
גלקסיית עדשה

מזלג האבל; גלקסיות עדשה מסומנות באות S ונמצאות בנקודת הפיצול של המזלג
גלקסיה NGC-5866
גלקסיית עדשה מדוסקת היא גלקסיה שצורתה כצורת עדשה או דיסקה. גלקסיית עדשה היא אחת משלושת הסוגים העיקריים של גלקסיות לפי הסיווג של אדווין האבל מ-1936. הן מסומנות באות S0 ומיקומן ב"מזלג האבל" הוא בנקודת המפגש של שיני המזלג, כמתואר בשרטוט משמאל. האבל לא הבחין בין סוגים שונים של גלקסיות עדשה, אף שסיווגים מאוחרים יותר (הרחבות של סיווג האבל) עשו כן.
המאפיין העיקרי של גלקסיות עדשה הוא הכמות המעטה של החומר הבין-כוכבי שבהן, ולכן כמעט לא נוצרים בהם כוכבים חדשים. לכן רוב אוכלוסיית הכוכבים בגלקסיה היא זקנה. מאחר שאין להן זרועות כמו לגלקסיות ספירליות, לעיתים קשה להבדיל ביניהן ובין גלקסיות אליפטיות, במיוחד אלו מהסוג E0 (גלקסיות אליפטיות שמידת פחיסותן היא הקטנה ביותר, כמעט כדוריות) ובמיוחד אם הזווית שבה נמצאת גלקסיית העדשה היא כלפי כדור הארץ (face-on). לעיתים מתייחסים אליהן כ"גלקסיה ספירלית ללא זרועות".
מבנה וצורה

המבנה הבסיסי של גלקסיית עדשה כולל תפיחה מרכזית וסביבה דיסקה. האבק המועט נמצא ברובו סביב גרעין הגלקסיה.
גלקסיות עדשה אינן מגוונות בצורותיהן כמו גלקסיות ספירליות, ולכן לא הבחין האבל בין סוגים שונים שלהן, אך על פי סיווג דה-וקולר, שהוא הרחבה לסיווג האבל, ניתן לחלקן באופן הבא:
מבנה דמוי מוט: גלקסיות עדשה מתחלקות לשלושה סוגים על פי מבנה המוט של החלק המרכזי; SA0 מסמן גלקסיה ללא צורת מוט כזו, SB0 עבור גלקסיה עם מבנה מוט ברור ו-SAB0 עבור מצב הביניים, שבו צורת המוט אינה ברורה לחלוטין.
טבעות: לחלק מגלקסיות העדשה צורת טבעת ויסומנו על ידי (S0(r אם יש להן טבעת פנימית, (S0(s בהיעדר טבעת ו-(S0(rs במצב הביניים. סימונים אלו מגדירים בעיקר גלקסיות ספירליות וקשה למצוא גלקסיות עדשה שניתן לסמנן כך בוודאות.
בני זוג של מנהיגי מדינות

מימין לשמאל: זורקה פרבנובה, לודמילה פוטינה, לורה בוש ובלה קוצ'ריאן, בזמן שהיו בנות זוגם של מנהיגי בולגריה, רוסיה, ארצות הברית וארמניה, בהתאמה
כמעט בכל מדינות העולם לא זוכים בני הזוג של המנהיגים למעמד רשמי, אך מצופה מהם לעמוד לצד בני זוגם בתמיכה ובפעילות ציבורית. כיוון שכמעט כל ראשי המדינות הם גברים הטרוסקסואלים, בת זוגם (כאשר יש כזו) היא אישה.
לעיתים נמתחת ביקורת על רעיות המנהיגים על טעמן ואהבתן לאופנה יקרה ולמותגים, לעיתים הן מואשמות בשחיתות, אך לא אחת ישנן בנות זוג חזקות שיוצאות מצל בעליהן ופועלות בצורה עצמאית הן במישור החברתי, והן במישור הפוליטי-חברתי.
דוגמאות בולטות מרחבי העולם

ארגנטינה
אוה פרון, רעייתו של הנשיא חואן פרון, עסקה בפעילות צדקה למען עניי ארגנטינה, הייתה אישה נמרצת ופעילה, אך שמועות על שחיתות, עריצות לצד בעלה והתערבותה חסרת הפשרות בניהול ענייני המדינה, הביאו לביקורת קשה עליה ועל בעלה, שנראה לעיתים חסר אונים לצד פעילותה של אשתו. מותה ממחלה בגיל צעיר הפכו את "אוויטה" למיתוס בעיני הארגנטינאים ובעיני העולם כולו.
איסבל פרון, רעייתו השלישית של חואן פרון, שימשה כנשיאה לאחר מותו והייתה האישה הראשונה שעמדה בראש מדינה זו.
כריסטינה פרננדס דה קירשנר, אשתו של הנשיא נסטור קירשנר, ממשיכה את שלטונו של בעלה לאחר שסיים קדנציה כנשיא ארגנטינה, והודיע כי לא יתמודד לקדנציה נוספת. קריסטינה קירשנר נבחרה בסיבוב בחירות אחד ונשבעה אמונים בדצמבר 2007.
הפיליפינים
אימלדה מרקוס, אשתו של דיקטטור הפיליפינים, פרדיננד מרקוס, הייתה ידועה לשמצה כגברת ראשונה מושחתת, והייתה ידועה בכינויה "פרפר הפלדה", בגלל היותה אישה נאה בצעירותה, אך גברת קשוחה וחסרת רחמים לצד בעלה. אימלדה מרקוס שימשה כשגרירה מיוחדת של הפיליפינים לכינון היחסים הדיפלומטיים בין מדינה זו לבין סין, ברית המועצות ומדינות הלוויין שלה באירופה, ואסיה. לאחר הדחתו של בעלה ב-1986, נתגלה אוסף הנעליים הגדול של אימלדה מרכוס, שכלל על פי השמועות מעל 3,000 זוגות נעליים, אך לאחר זמן מה "תוקן" מספר זה ונאמר כי אוסף הנעליים שלה, שסימל את שחיתותה, ואהבתה למותגים יקרים של מיטב המעצבים, כלל "רק" 1,000 זוגות.
ארצות הברית
הילרי קלינטון היא אולי הדוגמה הבולטת ביותר לאשת מנהיג חזקה ועצמאית. גם בארצות הברית אין לגברת הראשונה מעמד רשמי, אך היא זוכה ללשכה ולצוות משלה בבית הלבן. הילרי, בעת ממשל בעלה, ביל, עמדה בראש צוות לניסוח חוק בריאות ממלכתי בארצות הברית, תפקיד רשמי אליו מונתה על ידי בעלה. לאחר סיום כהונת בני הזוג בבית הלבן, התמודדה הילרי בהצלחה על מושב בסנאט מטעם מדינת ניו יורק, ובבחירות המקדימות של המפלגה הדמוקרטית לתפקיד המועמדת לנשיאות. לאחר מכן כיהנה כמזכירת המדינה בממשלו של הנשיא ברק אובמה. התמודדה בבחירות לנשיאות ב-2016.
בריטניה
דניס תאצ'ר, בעלה של "אשת הברזל", מרגרט תאצ'ר, לא בלט בפעילות ציבורית או התנדבותית כלשהי; הוא העדיף להעסיק את עצמו במועדוני הגברים והקריקט שלו, ולא אחת התייחס לאשתו כאל ה"בוס" שלו. מר תאצ'ר קיבל תואר "ברון" מטעם בית המלוכה הבריטי, תואר אותו נשא עד מותו ב-2003. הוא המעיט בראיונות פומביים והשתדל שלא להתערב בפעילותה של אשתו כראש ממשלת בריטניה, אך מתוקף מעמדם של בני הזוג תאצ'ר ומפאת כבודו של התפקיד אותו נשאה אשתו, הצטרף אליה לביקורים רשמיים בחו"ל ולאירוח של מנהיגים בדאונינג 10.
הנסיך פיליפ היה נשוי למלכה אליזבת השנייה. הוא שימש כיו"ר של מספר ארגוני צדקה, וכמו כן עמד בראש אוניברסיטת קיימברידג' ומוסדות נוספים. הוא הופיע באירועים רשמיים עם המלכה או בשליחותה, וכמו כן פעל בצורה עצמאית בארגונים הרבים בהם הוא היה פעיל.
ראו גם

הגברת הראשונה
הגברת הראשונה של מצרים
בן הזוג של ראש ממשלת ישראל
הערות שוליים

↑  Investigations: Imeldarabilia: A Final Count, באתר מגזין TIME,‏ 23 בפברואר 1987
גברנרז איילנד

| --- | --- |
מבט אווירי על האי
מבט אווירי על האי
 נתונים גאוגרפיים
 מיקום:  ניו יורק, כ-800 מטר מקצהו הדרומי של האי מנהטן
 קואורדינטות:  40°41′29″N 74°0′58″W﻿ / ﻿40.69139°N 74.01611°W﻿ / 40.69139; -74.01611
 שטח:  כ-0.7 קמ"ר
 נתונים מדיניים
 מדינה:  ארצות הברית ארצות הברית
 אזור זמן:  UTC-5
 על שם:  המושל הקולוניאלי של ניו יורק 
  (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיגברנרז(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיגברנרז
 
גברנרז איילנד (באנגלית: Governors Island, "אי המושלים") הוא אי בעל שטח של כ-700 דונם בעיר ניו יורק, כ-800 מטר מקצהו הדרומי של האי מנהטן. בין האי לברוקלין שוכנת תעלת באטרמילק. שטח האי הוכפל במהלך המאה ה-20, כאשר האדמה שנכרתה במהלך הקמת מנהרות הרכבת התחתית של ניו יורק נשפכה לים ליד קצהו הדרומי. האי שימש כמקום מושבו של מושל ניו יורק בזמן השלטון הבריטי על האזור, ומכאן שמו.
היסטוריה

ב-1524 האינדיאנים מאזור מנהטן ולנאפי התייחסו למה שמכונה כיום גברנרז איילנד כפגגאנוק ("אי האגוזים") על שם עצי ההיקורי, האלון והערמונים השופעים שלו. מיקומו של האי הפך מחנה דייגים עבור שבטים מקומיים, שהשתמשו באי באופן עונתי. ב-1624 חברת הודו המערבית ההולנדית הגיעה לראשונה לניו אמסטרדם ובחרה להקים מחנה באי הקטן, בגודל 70 דונם. המתנחלים ההולנדים בנו שם מבצר ומנסרה. ביוני 1637, על פי הדיווחים, ווטר ואן טווילר, מנכ"ל חברת הודו המערבית ההולנדית, רכש את האי עבור "שני ראשי גרזן, מחרוזת חרוזים וקומץ מסמרים." האי הזה ועוד כמה אחרים נרכשו לשימוש פרטי וספקולציות נדל"ן. הממשלה ההולנדית החרימה את האי שנה לאחר מכן.
באי שני מונומנטים היסטוריים, פורט ג'יי ומצודת ויליאמס, שהוכרזו ב-19 בינואר 2001. ב-24 במאי 2012 החלו עבודות להקמת פארק ציבורי על שטח מרבית האי. חלקו הראשון של הפארק נפתח ב-31 בינואר 2014.
הערות שוליים

↑  The History of Governors Island, Governors Island
↑  הודעה לעיתונות
| --- | --- |
בקרת זהויות :  NLI: 987007548932805171  GND: 7695375-0  LCCN: sh92000727  MusicBrainz: cd81e353-6715-46d0-9f8e-d9d4465af3a3  NARA: 10036934  VIAF: 238608286   WorldCat (עם VIAF): 238608286 
ערך זה הוא קצרמרבנושא גאוגרפיה של ארצות הברית ובנושא איים. אתם מוזמנים לתרום לוויקיפדיה ו.